wickkiey/tamil-wikipedia-chunked huggingface dataset:
# உயிரே (கலர்ஸ் தமிழ் தொலைக்காட்சித் தொடர்)

## நடிகர்கள்

### பருவம் 1

#### செழியன் குடும்பத்தினர்

- சாய் லதா (1-76) → ரேஷ்மா ரெசு (77 − 254)- சந்திரா (செழியனின் அக்கா)
- நிரோஷா - கிரியா (செழியனின் அத்தை)
- ஸ்ரீதர் - சுந்தரபாண்டி (சந்திராவின் கணவர்)
# உயிரே (கலர்ஸ் தமிழ் தொலைக்காட்சித் தொடர்)

## நடிகர்கள்

### பருவம் 1

#### துணை கதாபாத்திரம்

- கௌரவ் குப்தா - வருண் (1-40)
- குடிமைப்பணி தேர்வு எழுதுவதற்கான காத்திருக்கும் ஒரு சாதாரண குடுமத்தை சேர்ந்தவன். பவித்ராவை காதலித்தற்காக வீரலட்சுமியால் இருக்கின்றான்.
- ரேஷ்மா பசுபுலேட்டி - வசுந்தரா தேவி
# உயிரே (கலர்ஸ் தமிழ் தொலைக்காட்சித் தொடர்)

## நடிகர்கள்

### பருவம் 2

#### முதன்மை கதாபாத்திரம்

- குஷி சம்பத்குமார் - வெண்ணிலா (254-335)
- பவித்தாரா மற்றும் வருணின் மகள்.
- ஆனந்த் செல்வன்
# உயிரே (கலர்ஸ் தமிழ் தொலைக்காட்சித் தொடர்)

## நடிகர்களின் தேர்வு

இந்த தொடரின் கதையின் நாயகியாக மனிஷா ஜித் நடிக்கின்றார். இவர் தமிழ்த் திரைப்படங்களில் குழந்தை நட்சத்திரமாக நடித்து 2015 இல் விந்தை என்ற திரைப்படத்தில் கதாநாயகியாயும் நடித்துள்ளார். இவருக்கு ஜோடியாக புதுமுக நடிகர் மற்றும் நடிகை நமிதாவின் கணவன் வீரேந்திர சௌத்ரி என்பவர் அத்தியாயம் 1 முதல் 37 வரை செழியன் என்ற கதாபாத்திரத்தில் நடித்தார். தற்பொழுது அவளும் நானும், தாழம்பூ போன்ற தொடர்களின் நடித்த அம்ருத் என்பவர் செழியன் என்ற கதாபாத்திரத்தில் நடிக்கிறார். பவித்ராவின் காதலனாக புதுமுக நடிகர் கௌரவ் குப்தா என்பவர் வருண் என்ற கதாபாத்திரத்திலும், தாய் கதாபாத்திரத்தில் மலையாள தொலைக்காட்சி நடிகை சோனா நாயுடு என்பவர் வீரலட்சுமி என்ற கதாபாத்திரத்திலும் நடிக்கின்றார். தமிழ் நடிகை நிரோஷா ஒரு முக்கியக் கதாபாத்திரத்தில் நடிக்கின்றார் என்பது குறிப்பிடத்தக்கது.
# உயிரே (கலர்ஸ் தமிழ் தொலைக்காட்சித் தொடர்)

## நேரம் மாற்றம்

இந்த தொடர் சனவரி 2, 2020 முதல் திங்கள் முதல் சனிக்கிழமை வரை இரவு 9:30 மணிக்கு ஒளிபரப்பாகி கொரோனாவைரசு காரணத்தால் மார்ச் 21, 2020 முதல் தற்காலிகமாக நிறுத்தப்பட்டு மே 28, 2020 அதே நேரத்தில் ஒளிபரப்பாகி, சனவரி 4, 2021 முதல் புதிய நேரத்தில் திங்கள் முதல் சனி வரை இரவு 10 மணிக்கு ஒளிபரப்பானது.  
| 2 சனவரி 2020 - 21 மார்ச் 2020 | <> திங்கள் - சனி </> | 21:30 | 1-67 |  |
| --- | --- | --- | --- | --- |
| 28 மே 2020 - 2 சனவரி 2020 | <> திங்கள் - சனி </> | 21:30 | 68-264 |  |
| 4 சனவரி 2020 | <> திங்கள் - சனி </> | 22:00 | 265-335 | } |
# உயிரே (கலர்ஸ் தமிழ் தொலைக்காட்சித் தொடர்)

## சர்வதேச ஒளிபரப்பு

- இந்த தொடரை கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் வூட் என்ற இணைய மூலமாகவும் பார்க்க முடியும்.
# விக்கிப்பீடியா:Statistics/weekly/22-Dec-2019
# நபநீதா தேவ் சென்

**நபநீதா தேவ் சென்** (ஆங்கிலம்: Nabaneeta Dev Sen) (நபோனிடா டெப் சென்) (13 ஜனவரி 1938 - 7 நவம்பர் 2019) இவர் ஓர் இந்திய எழுத்தாளரும் மற்றும் கல்வியாளரும் ஆவார். கலை மற்றும் ஒப்பீட்டு இலக்கியங்களைப் படித்த பிறகு, அவர் அமெரிக்காவிற்குச் சென்று மேலும் படித்தார். அவர் இந்தியா திரும்பி பல பல்கலைக்கழகங்கள் மற்றும் நிறுவனங்களில் கற்பித்தல் பணியில் ஈடுபட்டார். அதே போல் இலக்கிய நிறுவனங்களில் பல்வேறு பதவிகளில் பணியாற்றியுள்ளார். கவிதை, புதினங்கள், சிறுகதைகள், நாடகங்கள், இலக்கிய விமர்சனம், தனிப்பட்ட கட்டுரைகள், பயணக் குறிப்புகள், நகைச்சுவை கட்டுரைகள், மொழிபெயர்ப்புகள் மற்றும் குழந்தைகள் இலக்கியம் போன்றவை. வங்காள மொழியில் 80 க்கும் மேற்பட்ட புத்தகங்களை வெளியிட்டுள்ளார். 2000 ஆமாவது ஆண்டில் இவருக்கு பத்மஸ்ரீ மற்றும் 1999 இல் சாகித்ய அகாடமி விருது வழங்கப்பட்டது .
# நபநீதா தேவ் சென்

## ஆரம்பகால வாழ்க்கை மற்றும் கல்வி

தேவ் சென் கல்கத்தாவில் (இப்போது கொல்கத்தா) 1938 சனவரி 13 இல் ஒரு பெங்காலி குடும்பத்தில் பிறந்தார். கவிஞர்-இணையான நரேந்திர தேவ் மற்றும் இராதராணி தேவி ஆகியோரின் ஒரே குழந்தையாவார். அபராஜிதா தேவி என்ற புனைப் பெயரில் எழுதி வந்தார். அவர் கோகலே நினைவு பெண்கள் பள்ளி மற்றும் லேடி பிராபோர்ன் கல்லூரியில் பயின்றார் .  
கல்கத்தாவின் மாநிலக் பல்கலைக்கழகத்தில், ஆங்கிலத்தில் இளங்கலைப் பட்டம் பெற்றார். பின்னர், ஜாதவ்பூர் பல்கலைக்கழகத்தில் ஒப்பீட்டு இலக்கியத் துறையின் தொடக்கத் தொகுதி மாணவராக இருந்தார். அங்கிருந்து 1958இல் முதுகலைப் பட்டம் பெற்றார். அவர் 1961இல் ஆர்வர்டு பல்கலைக்கழகத்தில் ஒப்பீட்டு இலக்கியத்தில் மற்றொரு முதுகலைப் பட்டம் (முதலிடம்) பெற்றார். 1964 இல் இந்தியானா பல்கலைக்கழகத்தில் முனைவர் பட்டமும் பெற்றுள்ளார்.
# நபநீதா தேவ் சென்

## தனிப்பட்ட வாழ்க்கை

1959ஆம் ஆண்டில், இவர் பொருளாதார வல்லுனரும் கல்வியாளரும், ஜாதவ்பூர் பல்கலைக்கழகத்தில் பொருளாதார விரிவுரையாளராக பணியிலிருந்தவரும், நாற்பதாண்டுகளுக்குப் பிறகு நோபல் பரிசு வழங்கப்பட்டவருமான அமர்த்தியா சென் என்பவரை மணந்தார். அவர் அவருடன் பிரிட்டனுக்கு குடிபெயர்ந்தார் அவர்கள் அந்தாரா தேவ் சென் மற்றும் நந்தனா சென் என்ற இரண்டு மகள்களின் பெற்றோரானார்கள். பின்னர் பெர்க்லியில் உள்ள கலிபோர்னியா பல்கலைக்கழகம் மற்றும் கேம்பிரிட்ஜ் பல்கலைக்கழகத்தின் நியூன்ஹாம் கல்லூரி ஆகியவற்றில் தனது பிந்தைய முனைவர் பட்ட ஆய்வை முடித்தார்.  
1976இல் விவாகரத்து பெற்ற பிறகு, இவர் தனது மகள்களுடன் கல்கத்தா திரும்பினார். இவரது பொழுதுபோக்குகளில் வாசிப்பு, பதிவுகள் மற்றும் பயணம் ஆகியவை அடங்கும். பெங்காலி மற்றும் ஆங்கிலம் தவிர, இந்தி, ஒரியா, அசாமி, பிரெஞ்சு, ஜெர்மன், கிரேக்கம், சமஸ்கிருதம் மற்றும் எபிரேய மொழியையும் இவரால் படிக்க முடிந்தது.
# நபநீதா தேவ் சென்

## தொழில்

தேவ் சென் அமெரிக்காவில் உள்ள இயாடோ மற்றும் மெக்டொவல் காலனி,இத்தாலியில் பெல்லாஜியோ, எருசலேமில் மிஷ்கெனோட் ஷானானிம்உட்பட பல சர்வதேச கலைஞர்களின் காலனிகளில் வசித்த எழுத்தாளராக இருந்தார்.  
அவர் ஆக்சுபோர்டு பல்கலைக்கழகத்தில் இராதாகிருஷ்ணன் நினைவு சொற்பொழிவுத் தொடரை (1996-1997) காவியக் கவிதை என்ற தலைப்பில் வழங்கினார். இரவீந்திர புரஸ்காரம், கபீர் சம்மன், சமசுகிருதி விருது, மிஸ்டிக் கலிங்க இலக்கிய விருது (2017), மற்றும் 2017இல் குழந்தைகள் இலக்கியத்திற்கான பெரிய சிறிய புத்தகங்களில் பெங்காலி எழுத்தில் கவனம் செலுத்தியபோது கிடைத்த விருது போன்றவைகள் அடங்கும். இவருக்கு இந்திய அரசு பத்மஸ்ரீ (2000) வழங்கி கௌரவித்தது.
# நபநீதா தேவ் சென்

## இறப்பு

இவருக்கு ஏற்பட்ட புற்றுநோய் காரணமாக கொல்கத்தாவில் 2019 நவம்பர் 7 அன்று இறந்தார்.
# பொட்டாசியம் சோடியம் டார்ட்டரேட்டு

**பொட்டாசியம் சோடியம் டார்ட்டரேட்டு டெட்ராயைதரேட்டு** *(Potassium sodium tartrate tetrahydrate)* என்பது KNaC4H4O6•4H2O என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். ரோசெல்லி உப்பு என்ற பெயராலும் இது அழைக்கப்படுகிறது. டார்டாரிக் அமிலத்தின் இரட்டை உப்பு என வகைப்படுத்தப்படும் இவ்வுப்பை பிரான்சு நாட்டின் லா ரோசெல்லி நகரத்தைச் சேர்ந்த மருந்தாளுநர் பியரி சீக்னெட் என்பவர் முதன்முதலில் 1675 ஆம் ஆண்டு கண்டுபிடித்தார். பொட்டாசியம் சோடியம் டார்ட்டரேட்டு மற்றும் மோனோபொட்டாசியம் பாசுபேட்டு என்ற இரண்டு சேர்மங்களும் முதலில் கண்டறியப்பட்ட அழுத்த மின்விளைவு மின்னியல் பண்பை கொண்ட வேதியியல் சேர்மங்களாகும் . இந்த மின்னியல் பண்பு 20 ஆம் நூற்றாண்டின் நடுப்பகுதியில் இரண்டாம் உலகப் போருக்குப் பிந்தைய நுகர்வோர் மின்னணு ஏற்ற காலத்தில் படிக கிராமபோன் , ஒலிவாங்கிகள் மற்றும் காதொலிக் கருவிகளில் இதன் விரிவான பயன்பாட்டிற்கு வழிவகுத்தது. இத்தகைய பண்புபெயர்ப்பிகள் 2 வோல்ட்டு அல்லது அதற்கு மேற்பட்ட வழக்கமான ஒலிபெருக்கும் கருவி வெளியீடுகளுடன் விதிவிலக்காக அதிக வெளியீட்டைக் கொண்டிருந்தன. ரோசெல்லி உப்பு மென்மையானது, எனவே ஈரப்பதமான சூழ்நிலைகளில் சேமிக்கப்பட்டால் பொருளின் அடிப்படையில் எந்த மின்மாற்றிகளும் மோசமடைகின்றன.  
ரோசெல்லி உப்பு ஒரு மலமிளக்கியாக மருத்துவ ரீதியாக பயன்படுத்தப்படுகிறது. கண்ணாடிக்கு வெள்ளி மேற்பூச்சு செய்யும் பணியிலும் இது பயன்படுத்தப்படுகிறது. சர்க்கரைகளை ஒடுக்கப் பயன்படும் பெய்லிங் கரைசலில் ஒரு உட்பொருளாகவும் இது உள்ளது. மின்னணுவியல் பொருட்களுக்கும் அழுத்த மின்விளைவு பொருட்களுக்கும் மின்முலாம் பூசுவதற்கு ரோசெல்லி உப்பு பயன்படுகிறது. சிகரெட்டு உருட்டும் காகிதங்களை தீப்பற்ற வைக்கும் எரிப்பு முடுக்கியாக இது பயன்படுகிறது.  
கரிமவேதியியல் தொகுப்பு வினைகளில் பால்மங்களை உடைக்கும் நீரியநிலை பணிகளில் இது பயன்படுத்தப்படுகிறது, குறிப்பாக அலுமினிய அடிப்படையிலான ஐதரைடு வினையாக்கி பயன்படுத்தப்படும் வினைகளுக்கு இது பயனாகிறது . சோடியம் பொட்டாசியம் டார்ட்ரேட்டு உப்பு உணவுத் தொழிற் துறையிலும் முக்கியமானதாக கருதப்படுகிறது .  
புரத படிகவியலில் ஒரு பொதுவான வீழ்படிவாக்கியாக இது பயன்படுத்தப்படுகிறது. புரத செறிவை அளவிடப் பயன்படும் பியூரெட் வினையாக்கியில் ஒரு உட்கூறாக இது காணப்படுகிறது. இந்த உட்கூறு தாமிர அயனிகளின் கார pH மதிப்பை கரைசலில் பராமரிக்கிறது.
# பொட்டாசியம் சோடியம் டார்ட்டரேட்டு

## தயாரிப்பு

68 சதவீதம் டார்டாரிக் அமிலத்தை கொண்ட டார்டார் ரோசெல்லி உப்பு தயாரிக்க உதவும் தொடக்கப் பொருளாக பயன்படுகிறது. இது முதலில் தண்ணீரில் அல்லது முந்தைய படிகமாக்கலுக்கு உதவிய நீர்மத்தில் கரைக்கப்படுகிறது. பின்னர் இது சூடான சோடியம் ஐதராக்சைடுடன் சேர்க்கப்பட்டு pH 8 அளவுள்ள காரமாக்கப்படுகிறது. செயலூக்கப்பட்ட கல் கரியால் இது நிறமாற்றம் செய்யப்பட்டு வடிகட்டப்படுவதற்கு முன்பு வேதியியல் ரீதியாக சுத்திகரிக்கப்படுகிறது. வடிநீர்மம் 100 ° செல்சியசு வெப்பநிலையில் 42 ° பவுமி அளவுக்கு ஆவியாகி, மணிகளாக்கும் கருவிக்குள் அனுப்பப்படுகிறது, சீக்னெட்டின் உப்பு மெதுவான குளிரூட்டலில் இங்கு படிகமாக்குகிறது. நீர்மத்திலிருந்து ரோசெல்லி உப்பு மையவிலக்கு விசை மூலம் பிரிக்கப்பட்டு, துகள்கள் கழுவுவப்படுகின்றன. சுழல் உலையில் உலர்த்தி சலிக்கப்பட்டு பின்னர் பயன்படுத்தப்படுகிறது. வணிக ரீதியாக விற்பனை செய்யப்படும் ரோசெல்லி மணிகள் அளவுகள் 2000 மைக்ரோமீட்டர் முதல் <250 மைக்ரோமீட்டர் வரை இருக்கும் , இதனால் அவர் இவ்விளைவை தீமின் விளைவு என்று பெயரிட்டார் .
1919 ஆம் ஆண்டில், அலெக்சாண்டர் மெக்லீன் நிக்கல்சன் ரோசெல்லி உப்புடன் ஒலிவாங்கிகள், போன்ற ஒலியியல் தொடர்பான கண்டுபிடிப்புகளை பெல் ஆய்வகத்தில் உருவாக்கி பணியாற்றினார் .
# அருண் சாது

**அருண் சாது** (ஆங்கிலம்: Arun Sadhu) ( தேவநாகரி : अरुण साधु) (17 ஜூன் 1941 - 25 செப்டம்பர் 2017) இவர் இந்தியாவின் மகாராட்டிராவைச் சேர்ந்த எழுத்தாளரும் ஒரு சுதந்திரமான பகுதிநேர பத்திரிகையாளருமானவார். இவர் மராத்தி, இந்தி, ஆங்கிலம் போன்ற மொழிகளில்எழுதியுள்ளார். " *சிம்காசன்* " மற்றும் " *மும்பை தினங்க்"* என்ற புதினங்களின் மூலம் இவர் மிகவும் பிரபலமானவர்
# அருண் சாது

## ஆரம்ப கால வாழ்க்கை

மகாராட்டிராவின் விதர்பா பிராந்தியத்தின் அமராவதி மாவட்டத்தில் உள்ள அச்சல்பூரில் (பரத்வாடாவின் இரட்டை நகரம்) பிறந்து அங்கேயே வளர்ந்துள்ளார்.
# அருண் சாது

## தொழில்

தனது ஆரம்ப வாழ்க்கையில், சாது ஒரு சில தேசிய ஆங்கில செய்தித்தாள்களின் ஊழியராக வெவ்வேறு பிரிவுகளில் பணியாற்றியுள்ளார். பின்னர் புனே பல்கலைக்கழகத்தில் ஆறு ஆண்டுகள் பேராசிரியராகவும், தகவல் தொடர்பு மற்றும் பத்திரிகைத் துறையின் தலைவராகவும் பணியாற்றியுள்ளார். ஒரு அரசியல் நிருபராக, 1960களில் புனேவின் மராத்தி நாளேடான 'கேசரி'யில் தனது பத்திரிகைத் தொழிலைத் தொடங்கினார். தனது முப்பதாண்டு கால பத்திரிகை வாழ்க்கையில், *தி ஸ்டேட்ஸ்மேன்*, *தி டைம்ஸ் ஆஃப் இந்தியா*, *தி இந்தியன் எக்ஸ்பிரஸ்* மற்றும் மும்பையில் உள்ள *ஃப்ரீ பிரஸ் ஜர்னல்* ஆகியவற்றில் பணியாற்றியுள்ளார். மேலும் இவர் *டைம்* பத்திரிகைக்கு அடித்தளமாக இருந்துள்ளார்.  
சாது தனது இலக்கியப் பணிகளுக்காக பல விருதுகளை வென்றுள்ளார். 2007இல் நாக்பூரில் மராத்தி சாகித்ய சம்மேளனத்தின் தலைமை வகித்தார். இவர் சீனா, உருசியா பற்றிய தனது எழுத்துக்கள் மூலம் நகரத்தில் ஒரு காலணி மெருகேற்றும் ஒரு சிறுவனைப் பற்றிய கதையை சித்தரித்தார். இவரது எழுத்துக்கள் சர்வதேச, தேசிய விவகாரங்கள் பற்றிய நுண்ணறிவைத் தருகின்றன.  
இவர் ஒரு சில படங்களில் திரைக்கதை எழுத்தாளராகவும் பணியாற்றியுள்ளார். *சூனி தாராபொரேவாலா* மற்றும் *தயா பவார் ஆகியோருடன் இணைந்து *முனைவர் பாபாசாகேப் அம்பேத்கர்'' (2000) என்ற திரைப்படத்தின் இணை திரைக்கதை எழுத்தாளராகவும் இருந்துள்ளார்.
# அருண் சாது

## தொழில்

### 2008 சம்மேளனம்

சாங்லியில் நடைபெற்ற 2008 மராத்தி சாகித்யா சம்மேளனத்தின் தலைவர் பதவியிலிருந்து விலகவிருந்த சாது, சம்மேளனத்தின் மேடையில் சில அரசியல்வாதிகளுடன் அமர்ந்திருந்த மராத்தி எழுத்தாளர்கள் அரசியல்வாதிகள் காரணமாக தொடக்க அட்டவணையில் மேடையில் பேசவுள்ள எழுத்தாளர்களுக்கான நேரத்தை சம்மேளனத்தின் தலைவர் என்ற முறையில் குறைத்ததற்காக எதிர்ப்பு தெரிவித்ததையடுத்து அதன் தொடக்க விழாவைவிட்டு வெளியேறினார்.
# அருண் சாது

## படைப்புரிமை

சாது பல புதினங்கள், சிறுகதைத் தொகுப்புகள் மற்றும் சமகால வரலாறு குறித்த ஒரு சில புத்தகங்களையும், வன்முறையை எதித்து சில தலையங்கங்களையும் எழுதியுள்ளார். 1970களில் தயாரிக்கப்பட்ட *சிம்காசன்* என்ற திரைப்படத்தின் திரைக்கதை சாதுவின் புதினங்களான *மும்பை தினங்க்* மற்றும் *சிம்காசனன் என்பதிலிருந்து* தழுவி எடுக்கப்பட்டது.
# அருண் சாது

## இறப்பு

இதயநோயால் பாதிக்கப்பட்டு சியோன் மருத்துவமனையில் அனுமதிக்கப்பட்ட அருண் சாது 2017 செப்டம்பர் 25 திங்கள்கிழமை அதிகாலை 4 மணிக்கு மும்பையில் காலமானார். இவரது மரணம் குறித்து மகாராட்டிரா முதல்வர் தேவேந்திர பத்னாவிசு கூறுகையில், “அருண் சாதுவின் நாவலான சின்காசன் மற்றும் மும்பை தினங்க் ஆகியவை மராத்தி இலக்கியத்தில் மைல்கல். சமகால பிரச்சினைகள், பெருநகர வாழ்க்கையின் பிரச்சினைகள் குறித்து அவர் மிகவும் திறம்பட எழுதினார். அவர் அடுத்தத் தலைமுறை பத்திரிகையாளர்களுக்கு வழிகாட்டினார். அவரது மறைவு சோகமானது. எனது ஆழ்ந்த இரங்கலைத் தெரிவித்துக் கொள்கிறேன், அவருடைய குடும்பத்தினர் மற்றும் நண்பர்களின் துக்கத்தைப் பகிர்ந்து கொள்கிறேன்.” என்ற இரங்கல் செய்தியை வழங்கினார்.
# ஈலிய கசான்

**ஈலிய கசான்** ( இயற்பெயர் **ஈலிய கசான்ட்ஸோக்லோ** செப்டம்பர் 7, 1909 - செப்டம்பர் 28, 2003) ஒரு கிரேக்க-அமெரிக்க இயக்குநர், தயாரிப்பாளர், எழுத்தாளர் மற்றும் நடிகர் ஆவார். *தி நியூயார்க் டைம்ஸ் இவரை* பிராடுவே மற்றும் ஹாலிவுட் வரலாற்றில் மிகவும் மரியாதைக்குரிய மற்றும் செல்வாக்குமிக்க இயக்குநர்களில் ஒருவர் எனக் கூறியது.  
இவர் கான்ஸ்டண்டினோபிலில் பிறந்தார் .வில்லியம்ஸ் கல்லூரியில் பயின்ற இவர் பின்னர் யேல் பல்கலைக்கழகத்தில் உள்ள ஸ்கூல் ஆப் டிராமாவில் பயின்றார். பிறகு எட்டு ஆண்டுகள் தொழில்முறை நடிகராக நடித்தார். 1932ஆம் ஆண்டு குழு நாடக அரங்கு என்பதில் சேர்ந்தார்.1947ஆம் ஆண்டு ஆக்டர்ஸ் ஸ்டுடியோ என்பதனை நிறுவினார்.*சிட்டி ஃபார் கான்வெஸ்ட்* (1940) உட்பட ஒரு சில படங்களில் கசான் நடித்தார்.  
நடிகர்களிடமிருந்து சிறந்த நாடக நடிப்பை வெளிப்படுத்தியதில் குறிப்பிடத்தக்கவராகக் கருதப்படுகிறார்.இவர் இயக்கத்தின் கீழ் 21 நடிகர்கள் ஆஸ்கார் விருதுக்கு பரிந்துரை ஆகியுள்ளனர்.இதில் ஒன்பது ஆஸ்கர் விருது கிடைத்தன. *எ ஸ்ட்ரீட்கார் நேமட் டிசையர்* (1951), *ஆன் தி வாட்டர்ஃபிரண்ட்* (1954), *ஈஸ்ட் ஆஃப் ஈடன்* (1955) உள்ளிட்ட வெற்றிகரமான படங்களின் பாகங்களை இயக்கியுள்ளார். அவரது தொழில் வாழ்க்கையில், சிறந்த இயக்குநருக்கான இரண்டு ஆஸ்கார் விருதுகளையும், மூன்று டோனி விருதுகளையும், நான்கு கோல்டன் குளோப் விருதுகளையும் வென்றுள்ளார். மேலும் கௌரவ ஆஸ்கார் விருதினையும் வென்றுள்ளார்.
# ஈலிய கசான்

## ஆரம்பகால வாழ்க்கை

ஈலிய கசான் இஸ்தான்புல்லின் ஃபெனர் மாவட்டத்தில், கபடோசிய கிரேக்க பெற்றோருக்கு மகனாகப் பிறந்தார். இவர்கள் அனத்தோலியாவில் உள்ள கெய்சேரியிலனைப் பூர்வீகமாகக் கொண்டவர்கள் ஆவர் . இவர் தனது பெற்றோர்களான ஜார்ஜ் மற்றும் அதீனா கசான்ட்ஸோக்லோ ( *நீ* ஷிஷ்மனோக்லோ) *ஆகியோருடன்* 1913 ஜூலை 8 அன்று அமெரிக்காவிற்கு வந்தார். ஈலியாவின் சகோதரர் அவ்ராம், பேர்லினில் பிறந்தார். இவர் ஒரு மனநல மருத்துவர் ஆவார்.  
கசான் கிரேக்க ஆர்த்தடக்ஸ் மதத்தில் வளர்க்கப்பட்டார். மேலும் ஒவ்வொரு ஞாயிற்றுக்கிழமையும் அதன் சேவைப் பனிகளில் கலந்து கொண்டார். அங்கு இவர் தனது தந்தையுடன் பல மணி நேரம் நிற்க வேண்டியிருந்தது. அவரது தாயார் பைபிளைப் படிக்கும் பழக்கம் கொண்டவராக இருந்தபோதிலும் இவர் தேவாலயத்திற்கு செல்லவில்லை. கசானுக்கு சுமார் எட்டு வயதாக இருந்தபோது இவரது குடும்பம் நியூயார்க்கில் உள்ள நியூ ரோசெல்லுக்கு குடிபெயர்ந்தது. அருகிலேயே ஆர்த்தடக்ஸ் தேவாலயம் இல்லாததால் இவரது தந்தை இவரை ஒரு ரோமன் கத்தோலிக்க கேடீசிசம் பள்ளிக்கு அனுப்பினார்.
# ஈலிய கசான்

## மேடை வாழ்க்கை

வில்லியம்ஸ் கல்லூரியில் பயின்ற இவர் பின்னர் யேல் பல்கலைக்கழகத்தில் உள்ள ஸ்கூல் ஆப் டிராமாவில் பயின்றார். பிறகு எட்டு ஆண்டுகள் தொழில்முறை நடிகராக நடித்தார். 1932ஆம் ஆண்டு குழு நாடக அரங்கு என்பதில் சேர்ந்தார். குழு நாடக அரங்கின் கோடைகால ஒத்திகை 1930 கள் மற்றும் 1940 களின் முற்பகுதியில் கனெக்டிகட்டின் நிக்கோல்ஸ் கிராமப்புறத்தில் அமைந்துள்ள பைன் புரூக் கன்ட்ரி சங்கத்தில் நடைபெற்றது. இவருடன் ஹாரி மோர்கன், ஜான் கார்பீல்ட், லூயிஸ் ரெய்னர், பிரான்சிஸ் பார்மர், வில் கீர், ஹோவர்ட் டா சில்வா, கிளிஃபோர்ட் ஓடெட்ஸ், லீ ஜே. கோப் மற்றும் இர்வின் ஷா ஆகிய பல கலைஞர்களும் இருந்தனர் .
# உன்னிகிருஷ்ணன் புதூர்

**உன்னிகிருஷ்ணன் புதூர்** (ஆங்கிலம்:Unnikrishnan Puthur) ( ஜூலை 15, 1933 - ஏப்ரல் 2, 2014) ஒரு மலையாள மொழி நாவலாசிரியரும் சிறுகதை எழுத்தாளருமாவார். உன்னிகிருஷ்ணன், சுமார் 700 சிறுகதைகள் எழுதியுள்ளார். இவர் 29 சிறுகதைத் தொகுப்புகள், 15 புதினங்கள், கவிதைகளின் தொகுப்பு மற்றும் சுயசரிதைகளை வெளியிட்டுள்ளார். *பாலிக்கல்லு* புதினத்திற்காக கேரள சாகித்ய அகாதமி விருது இவருக்கு 1968 இல் வழங்கப்பட்டது. *அனுபவங்கள் நேர் ரெகக்கால்* என்ற புதினத்திற்காக 2010ஆம் ஆண்டிடில் ஓடக்குழல் விருதைப் பெற்றார்.
# உன்னிகிருஷ்ணன் புதூர்

## வாழ்க்கை

### இளமைப்பருவம்

உன்னிகிருஷ்ணன், கேரள மாநிலத்தின், திருச்சூர் மாவட்டத்திலுள்ள, எங்கண்டியூர் கிராமத்தில், சுள்ளிபரம்பில் சங்குன்னி நாயர் மற்றும் புதூர் ஜானகி அம்மாவிற்கு மகனாகப் பிறந்தார். இவர், சாவக்காடு வாரியப் பள்ளியில் படித்தார். பாலக்காடு, அரசு விக்டோரியா கல்லூரியில், தனது வாழ்க்கையைத் தொடங்கிய இவர், இணையாக இரண்டு ஆண்டுகள் செய்தித்தாள் நிருபராக பணியாற்றினார்.
# உன்னிகிருஷ்ணன் புதூர்

## வாழ்க்கை

### மேற்கொண்ட பணிகள்

பின்னர் இவர் குருவாயூர் ஸ்ரீகிருஷ்ணா கோயில் தேவஸ்வம் அலுவலகத்தில் ஒரு எழுத்தராக சேர்ந்தார். 1987 ஆம் ஆண்டில் குருவாயூர் தேவஸ்வம் நூலகத்தின் நிறுவனப் பிரிவின் தலைவராக ஓய்வு பெற்றார். இவர், ஒரு தொழிற்சங்கத் தலைவராகவும் சமதர்மவாதியாகவும் இருந்தார். கோயில் ஊழியர்களின் பிரதிநிதியாக கோயில் நிர்வாகக் குழுவிற்கு அவர் பரிந்துரைக்கப்பட்டார்.  
சாகித்ய பிரவர்தகா கூட்டுறவு சங்கத்தின் தலைவராகவும், கேரள சாகித்ய அகாதமியின் செயற்குழு உறுப்பினராகவும், கேரள சங்கீதா நாடக அகாடமியின் பொதுக்குழுவின் உறுப்பினராகவும், *பக்தபிரியா* என்ற பத்திரிகையின் ஆசிரியர் குழுவின் நிறுவனர் உறுப்பினராகவும் பணியாற்றினார்.
# உன்னிகிருஷ்ணன் புதூர்

## வாழ்க்கை

### இறப்பு

இவர் ஏப்ரல் 2, 2014 அன்று சாவக்காட்டில் உள்ள ஒரு தனியார் மருத்துவமனையில் காலமானார். இவருக்கு மனைவி மற்றும் இரண்டு மகன்கள் உள்ளனர்.
# உன்னிகிருஷ்ணன் புதூர்

## எழுத்துப்பணி

உன்னிகிருஷ்ணன் புதூர் தலைப்புகளைத் தேர்ந்தெடுப்பதில் தெளிவான சுவை கொண்ட நவீன சகாப்தத்தின் எழுத்தாளர்களில் ஒருவராக விளங்கினார். அவரது படைப்புகள் ''ஜலசமாதி, தர்மசக்கரம், கஜராஜன் குருவாயூர் கேசவன், புதூரின்டே கதைகள், தாளவிரல், ஆகாசவாணி, குட்டசம்மதம், ஆத்மவிபூதி, ஆனப்பாகா, அம்ருதமதனம், கரையுண்ண கல்பாடுகள், நாஷ்டாபேட்டா பொன்னோணம், கம்சன், திலான் தாமசின்டே ஞானம், சுந்தரி சேரியம்மா மற்றும் கல்பகபூமாலா (கவிதைகளின் சேகரிப்பு) ஆகியவை அடங்கும்.  
இவரது புதினங்கள் மற்றும் சிறுகதைகள், பிரபலமான குருவாயூர் கோயிலுக்கு கட்டுப்பட்ட சாதாரண ஆண்கள் மற்றும் பெண்களின் கதைகளை விவரிக்கின்றன, வெளியில் இருந்து ஆயிரக்கணக்கானோர் பார்வையிட்ட யாத்ரீக நகரத்தின் சலசலப்பில் அவை கவனிக்கப்படவில்லை. இவரது *பாலிக்கல்லு* மற்றும் *ஆனப்பாகா* போன்ற சிறுகதைகள் தான் பணக்கார கோயில்களுக்கு ஆடம்பரமான பணிகளைச் செய்வதன் மூலம், யானைப் பாகன்கள் மற்றும் *கவர்ச்சியான* பெண்கள் என ஒரு வாழ்க்கையை வாழ விதிக்கப்பட்ட ஆண்கள் மற்றும் பெண்களின் அவல நிலையை வெளிச்சத்திற்கு கொண்டு வந்தன. மேலும் இவர், 32 ஆண்டுகளாக பணியாற்றிய குருவாயூர் கோயிலைச் சுற்றியுள்ள சடங்குகளையும் வாழ்க்கையையும் *நாழிகமணி* கதையில் பதிவு செய்கிறார். *பாலிக்கல்லு* சிறுகதையும் இந்த அனுபவத்திலிருந்து வெளிப்பட்டதாகும்.  
நிலப்பிரபுத்துவ சகாப்தத்தில் நாயர் *தாராவதின்* (மூதாதையர் வீடு) வளர்ச்சியையும் முறிவையும், இவரின் "ஆட்டுக்கட்டில்* சிறுகதை ஆவணப்படுத்துகிறது. *பஞ்சாரா மாவு வீணு, பாகம், ஓழிவுதினம், கோபுரவெளிச்சம், ஈரமுண்டும் நனைஞ்ச கணுக்காலும், நக்சத்திரகுஞ்சு, பாவக்கல்யாணம்*, மற்றும் *கதிஞ்சூல் பிரசன்னம்" போன்ற சிறுகதைகள், மலையாள நாயர் பெண்களின் குடும்பச் சூழலில் எழுதப்பட்டுள்ளன. வாழ்க்கையின் சிக்கல்களைப் பற்றி உன்னிகிருஷ்ணன், ஒரு எளிய பாணியில் எழுதுகிறார். இவரது எழுத்துகளில் கேசவதேவ் மற்றும் பொன்குன்னம் வர்கி ஆகியோரின் எதிரொலிகள் காணப்படுகிறது. மலையாள எழுத்தாளர் இராஜலட்சுமியைப் பற்றி புதூரின் மத்ருபூமி வார இதழில் எழுதப்பட்ட இவரது நினைவுக் குறிப்புகள் கேரள இலக்கிய வட்டாரங்களில் பெரும் சர்ச்சையைத் தூண்டின.
# உன்னிகிருஷ்ணன் புதூர்

## எழுதிய புதினங்கள் மற்றும் சிறுகதைகள்

- *பாலிக்கல்லு*
- *ஜலசமாதி*
- *தர்மசக்கரம்*
- *கஜராஜன் குருவாயூர் கேசவன்*
- *புதூரின்டே கதைகள்*
- *நாழிகமணி*
- *தாளவிரல்*
- *ஆகாசவானி*
- *குட்டசம்மதம்* ( *ஒப்புதல் வாக்குமூலம்* )
- *ஆத்மவிபூதி*
- *ஆனப்பாகா*
- *ஆட்டுக்கட்டில்*
- *அம்ருதமதனம்*
- *மறக்கணும் பொறுக்கணும்*
# தி. வினயச்சந்திரன்

**தி. வினயச்சந்திரன்** **(D. Vinayachandran)** ( மே 13, 1946 - பிப்ரவரி 11, 2013) ஒரு இந்திய மலையாளக் கவிஞர் ஆவார். இவர், மலையாள கவிதைகளில் நவீன பாணியிலான உரைநடை கவிஞர்களில் ஒருவராக இருந்தார். கொல்லம் மாவட்டத்தின் மேற்கு கல்லடாவில் பிறந்த இவர், முப்பது ஆண்டுகளுக்கும் மேலாக பல்வேறு கல்லூரிகளில் மலையாள மொழி பேராசிரியராக பணியாற்றியுள்ளார். கல்லடாவிலும் அதைச் சுற்றியுள்ள பள்ளிகளிலும் தனது ஆரம்பக் கல்வியைப் பெற்றார். பட்டம்பி அரசு சமஸ்கிருதக் கல்லூரியில் மலையாள இலக்கியத்தில் முதுகலைப் படிப்பை முடித்த இவர், கல்லூரி கல்வி சேவையில் சொற்பொழிவாளராக நுழைந்து கேரளா முழுவதும் உள்ள பல்வேறு அரசு கல்லூரிகளில் பணியாற்றினார். 1991 இல் கோட்டயம் மகாத்மா காந்தி பல்கலைக்கழகத்தின் ஆசிரியப் பணியில் சேர்ந்தார். 2006 ஆம் ஆண்டில் பல்கலைக்கழக பணியிலிருந்து ஓய்வு பெற்றார்.
# தி. வினயச்சந்திரன்

## சுயசரிதை

வினயச்சந்திரன் மே 13, 1946 அன்று கொல்லம் மாவட்டத்தில் பதின்ஞரே கல்லடாவில் பிறந்தார். இவர், இயற்பியல் பட்டதாரி, கவிஞர் மற்றும் மலையாள இலக்கியத்தில் முதல் தரவரிசை பெற்று முதுகலை பட்டம் பெற்ற்றுள்ளார். இவர் மலையாள இலக்கியங்களை கற்பிக்கும் ஆசிரியராக, மாநிலம் முழுவதும் உள்ள பல்வேறு அரசு கல்லூரிகளிலும், கோட்டயத்தில் உள்ள மகாத்மா காந்தி பல்கலைக்கழகத்திலும் பணிபுரிந்தார். இவர் 2004 இல் ஓய்வு பெற்றிருந்தாலும், இவர் வருகை தரும் ஆசிரியராக ஒவ்வொரு வருடமும் பல்கலைக்கழகத்தில் தொடர்ந்து பணியாற்றினார்.
# தி. வினயச்சந்திரன்

## சுயசரிதை

### கவிஞராக

வினயச்சந்திரா குழந்தைகளுக்காக பாடும் ஒரு பாடல்
வினயச்சந்திரன் தனது சொந்த ஊரான கொல்லத்தின் கடலோர இயற்கை காட்சிகளால் ஈர்க்கப்பட்டு, கவிதை உலகில் நுழைந்தார். மலையாள இலக்கியம், நவீனத்துவத்தின் சகாப்தத்தில் நுழையும் போது அவர் எழுதத் தொடங்கினார். ஆனால் இவரது படைப்புகள் பாரம்பரியம் மற்றும் நவீனத்துவத்தின் இணைவுக்காக, வாசகருக்கு ஆழ்ந்த உணர்ச்சிகளையும், உள் சுயத்தை ஆதிக்கம் செலுத்தும் அனுபவங்களையும் சக்திவாய்ந்த முறையில் தெரிவிப்பதற்கான ஒரு ஊடகமாக விளங்கின. கருப்பொருள்கள் மற்றும் கதை நுட்பங்களைத் தேர்ந்தெடுப்பதில் இவர் நவீன பாதையை கையாண்டாலும், இவரது கவிதைகள் அவற்றின் நாட்டுப்புறத் தொடர்பு மற்றும் இசைத் தரத்திற்கு பெயர் பெற்றவையாக இருந்தன. இயற்கை அவரது கவிதைகளின் மையக் கருப்பொருளாக இருந்தது. காடுகள், ஏரிகள் மற்றும் இயற்கையின் மீது அவருக்கு நீடித்த அன்பு இருந்தது.
# தி. வினயச்சந்திரன்

## சுயசரிதை

### குறிப்பிடத்தக்க படைப்புகள்

இவரது நன்கு அறியப்பட்ட படைப்புகளில், *நரகம் ஓரு பிரேமகதாயெழுத்துன்னு*, *வீட்டிலேக்குல வழி*, ''சம்சதா கேரளம் பிஒ", மற்றும் "திசா சூச்சி" போன்றவை இவருக்கு பரந்த அளவில் பாராட்டுதல்களை கொண்டு வந்தது. மேலும், மலையாளத்தில் உரைநடை கவிதையின் ஒரு முன்னோடியாக இவரது நிலையை உறுதிப்படுத்தியது எனலாம். 1992 ஆம் ஆண்டில் கேரள சாகித்ய அகாதமி விருது, சங்கம்புழா விருது, பந்தலம் கேரள வர்மா கவிதா விருது (2008), ஆசான் சமாரக கவிதா புரஸ்காரம் போன்ற பல விருதுகளையும் வினயச்சந்திரன் பெற்றுள்ளார்.  
வினயச்சந்திரன் சில மாதங்களாக பல்வேறு நோய்களால் பாதிக்கப்பட்டிருந்தை அறிந்த இவரது நண்பர்கள், அவரது இல்லத்தில் பலவீனமான நிலையில் கண்டனர். அவர்களிடம், தனது சுவாசக் கோளாறு பற்றியும் அதனால் ஏற்பட்ட உடல் சங்கடங்கள் குறித்தும் பேசினார். இதையடுத்து இவரது நண்பர்களால் இவர் இறப்பதற்கு இரண்டு நாட்களுக்கு முன்பு ஒரு தனியார் மருத்துவமனையில் சேர்க்கப்பட்டார். வினயச்சந்திரன், பிப்ரவரி 11, 2013 அன்று தனது 66 வயதில் திருவனந்தபுரத்தில் உள்ள ஒரு தனியார் மருத்துவமனையில் காலமானார். இவர் திருமணம் செய்து கொள்ளவில்லை.
# தி. வினயச்சந்திரன்

## விருதுகள்

- 2006: ஆசான் நினைவு இலக்கிய பரிசு
- 1992: கேரள சாகித்ய அகாதமி விருது *நரகம் ஓரு பிரேமகவிதா எழுத்துன்னு *'
- மஸ்கட் கேரள கலாச்சார மைய விருது
- சங்கம்புழா விருது, பண்டலம் கேரளவர்மா விருது
# சாதாரண அவரை

***பொது அவரை (Phaseolus vulgaris)*** அல்லது **இயல்பு அவரை** (*common bean*) அல்லது **பச்சை அவரை**, **பிரெஞ்சு அவரை**, அல்லது. என்பது ஆண்டுக்கொரு முறை உலகமெங்கும் பயிரிடும் கொடிவகப் பயிராகும். அவரைக் கொட்டையை முதிராத பச்சைக் காயாகவும் முதிர்விதையை நன்கு உலர்த்தியும் பயன்படுத்துகின்றனர். அவரையின் முதன்மைப் பயன்பாட்டு வகைகளாக அவரைக்கொட்டையும் (முதிர்விதைகள்) விதையும் விதையுறையும் உருவாகாத அவரைக்காய், பச்சை அவரைப் பருப்பு அல்லது முதிர் அவரைக்கொட்டை ஆகியன அமைகின்றன. சிலபோது இதன் இலைகளும் கீரையாகப் பயன்கொள்வதுண்டு. அவரைப் பொட்டு தீவனமாகப் பயன்படுகிறது. இது அவரை, பட்டாணிப் பருப்புக் குடும்பத்தைச் சேர்ந்தது. இது தன் வேர்க்குச்சுயிரிகள் வழியாக தழைச்சத்தை (காலகத்தை) பெற்று மண்னில் நிலைப்படுத்துகிறது. இந்நிகழ்வு காலக நிலைப்பாடு எனப்படுகிறது.  
பொது அவரை நெடுங்காலமாகப் பயிரிடும் மிகவும் வேறுபாடுள்ள பல இனங்களைக் கொண்டுள்ளது. இதன்அனைத்துக் காட்டுவகைகளும் கொடிகளாகப் படர்கின்ற இயல்பு கொண்டன. இதன் பயிரிடும்வகைகள் வளர்ச்சியைச் சார்ந்து **புதர் அவரை** அல்லதுr **குற்றவரை* அல்லது **கொம்பவரை** அல்லது **கொடியவரை*' எனப்படுகின்றன. இதில் சிறுநீரக அவரை, வான் அவரை, கொப்பவரை, மெழுகவரை ஆகியனவும் அடங்கும். என்றாலும் அண்மை மரபியல் ஆய்வுகள் இது முதலில் அமெரிக்க நடுப்பகுத்தில் முதலில் தோன்றிப் பிறகே பரங்கிக்காய், சோளத்துடன் தெற்காக நகர்ந்துள்ளதாகக் கருதப்படுகிறது. இந்த மூன்றும் (அவரையும் பரங்கிக்காயும் மக்காச்சோளமும்) அமெரிக்கத் தாயக மக்களால் வேளாண்மையின் மூன்று அக்காத் தங்கைகள் என அழைக்கப்படுகிறது.
# சாதாரண அவரை

## விளைச்சல்

உலளாவிய நிலையில், அவரைக்காய் 2016 இல் 23.6 மில்லியன் டன் விளைந்தது. இதில் சீனா மட்டும் மொத்தத்தில் 79% அளவுக்கு விளைவித்தது (பட்டியல்). உலளாவிய நிலையில், அவரைக்கொட்டை 2016 இல் 26.8 மில்லியன் டன் விளைந்தது. இதில் பெரும்பங்கை மயன்மார், இந்தியா, பிரேசில் ஆகிய நாடுகள் விளைவித்தன (பட்டியல்).  
| நாடு | <small>(மில்லியன் டன்களில்)</small> |
| --- | --- |
| 5.2 |  |
| 3.9 |  |
| 2.6 |  |
| 1.2 |  |
| 1.2 |  |
| 1.1 |  |
| 1.1 |  |
| <>**உலக அளவில்**</> | **26.8** |
| <small>Source:பன்னாட்டவையின்FAOSTAT புள்ளிவிவரம்</small> | } |
# சாதாரண அவரை

## பிற பயன்பாடுகள்

அவரையிலைகள் வீடுகளில் உள்ள மூட்டைப்பூச்சிகளைப் பிடிக்க அல்லது கட்டுபடுத்த பயன்படுகின்றன. Microscopic hairs (trichomes) on the bean leaves entrap the insects.  
பண்டைய காலத்தில் இருந்து அவரை பலவகை தெய்வமேறல் அல்லது வெறி அயர்தல் (சாமியாட்டம்) முறைகளுக்குப் பயன்பட்டு வருகிறது. அவரையைப் பயன்படுத்திக் குறிசொல்லுதல் அவரைச்சுட்டல் எனப்படும்.
# ஐவீழ்த்தல்

துடுப்பாட்டத்தில்ல், **ஐவீழ்த்தல்** (*five wicket haul*) என்பது ஒரு பந்து வீச்சாளர் ஒரே ஆட்டப்பகுதியில் ஐந்து அல்லது அதற்கு மேற்பட்ட மட்டையாளர்களை வீழ்த்துவதைக் குறிக்கும். இது துடுப்பாட்ட விமர்சகர்களால் குறிப்பிடத்தக்க சாதனையாகக் கருதப்படுகிறது. 2018ஆம் ஆண்டு நிலவரப்படி, துடுப்பாட்டத்தின் மூன்று பன்னாட்டு வடிவங்களிலும் (தேர்வு, ஒநாப மற்றும் இ20ப ) எட்டு துடுப்பாட்ட வீரர்கள் மட்டுமே ஐவீழ்த்தல் எடுத்துள்ளனர் (இலங்கை வீரர்கள் அஜந்தா மெண்டிஸ் மற்றும் லசித் மலிங்கா, இந்திய வீரர்கள் புவனேஷ்வர் குமார் மற்றும் குல்தீப் யாதவ், நியூசிலாந்து வீரர் டிம் சௌத்தி, தென்னாப்பிரிக்க வீரர் இம்ரான் தாஹிர், வங்காளதேச வீரர் சகீப்ப் அல் அசன் மற்றும் பாகிஸ்தான் வீரர் உமர் குல்). 2018ஆம் ஆண்டில், ஆப்கானிஸ்தான் துடுப்பாட்ட வீரர் முஜீப் சத்ரான், ஒருநாள் போட்டியில் 16 வயதில் ஐவீழ்த்தல் எடுத்ததன் மூலம் துடுப்பாட்ட வரலாற்றில் ஐவீழ்த்தல் எடுத்த இளைய பந்து வீச்சாளர் ஆனார். தேர்வுப் போட்டிகளில் அதிகபட்சமாக இலங்கை வீரர் முத்தையா முரளிதரன் 67 ஐவீழ்த்தல்கள் எடுத்துள்ளார். ஒருநாள் போட்டிகளில் அதிகபட்சமாக பாகிஸ்தான் வீரர் வக்கார் யூனிஸ் 13 ஐவீழ்த்தல்கள் எடுத்துள்ளார். இருபது20 போட்டிகளில் அதிகபட்சமாக தென்னாப்பிரிக்க வீரர் இம்ரான் தாஹிர், இலங்கை வீரர் அஜந்தா மெண்டிஸ், மற்றும் பாகிஸ்தான் வீரர் உமர் குல் ஆகிய மூவரும் தலா 2 ஐவீழ்த்தல்கள் எடுத்துள்ளனர்.
# ஐவீழ்த்தல்

## மூன்று பன்னாட்டு வடிவங்களிலும் ஐவீழ்த்தல்கள் எடுத்துள்ள பந்து வீச்சாளர்களின் பட்டியல்

செப்டம்பர் 2019 நிலவரப்படி, 9 வீரர்கள் மட்டுமே மூன்று பன்னாட்டு வடிவங்களிலும் ஐவீழ்த்தல் எடுத்துள்ளனர்.
| முதல் ஐவீழ். | மொ. | முதல் ஐவீழ். | மொ. | முதல் ஐவீழ் | மொ. |  |  |  |
| --- | --- | --- | --- | --- | --- | --- | --- | --- |
| 1 | **டிம் சௌத்தி** | 5/55 எ (22 மார்ச் 2008) | 10 | 5/33 எ (22 ஜனவரி 2011) | 3 | 5/18 எ (26 டிசமப்ர் 2010) | 1 |  |
| 2 | அஜந்த மென்டிஸ் | 6/99 எ (4 பிப்ரவரி 2014) | 4 | 6/13 எ (6 ஜூலை 2008) | 3 | 6/8 எ (18 செப்டம்பர் 2012) | 2 |  |
| 3 | **லசித் மாலிங்க ** | 5/80 எ (4 ஏப்ரல் 2005) | 3 | 5/34 எ (15 ஜூன் 2010) | 8 | 5/31 எ (1 அக்டோபர் 2012) | 2 |  |
| 4 | **புவனேசுவர் குமார் ** | 5/82 எ (9 ஜூலை 2014) | 4 | 5/42 எ (3 செப்டம்பர் 2017) | 1 | 5/24 எ (18 பிப்ரவரி 2018) | 1 |  |
| 5 | உமர் குல் | 5/31 எ (5 ஏப்ரல் 2004) | 4 | 5/17 எ (13 செப்டம்பர் 2003) | 2 | 5/6 எ (13 ஜூன் 2009) | 2 |  |
| 6 | இம்ரான் தாஹிர் | 5/32 எ (23 அக்டோபர் 2013) | 2 | 5/45 எ (27 பிப்ரவரி 2015) | 3 | 5/24 எ (17 பிப்ரவரி 2017) | 2 |  |
| 7 | **குல்தீப் யாதவ் ** | 5/57 எ (4 அக்டோபர் 2018) | 2 | 6/25 எ (12 ஜூலை 2018) | 1 | 5/24 எ (3 ஜூலை 2018) | 1 |  |
| 8 | **சகீப் அல் அசன் ** | 7/36 எ (17 அக்டோபர் 2008) | 18 | 5/47 எ (7 நவம்பர் 2015) | 2 | 5/20 எ (20 டிசம்பர் 2018) | 1 |  |
| 9 | ** ரஷீத் கான் ** | 5/82 எ (15 மார்ச் 2019) | 3 | 6/43 எ (17 மார்ச் 2017) | 4 | 5/3 எ (10 மார்ச் 2017) | 2 | } |
# தட்டை மொச்சை

*** தட்டை மொச்சை (Vicia faba)*** என்பது அவரை, பட்டாணிக் குடும்பத்தச் சேர்ந்த பூக்குந் தாவரமாகும். ** தட்டைஅவரை**, ** ஃபாவா அவரை** எனவும் அழைக்கப்படுகிறது. இது தோன்றிய இடம் அறியப்படவில்லை. இது உணவுக்காகப் பயிரிடப்படுகிறது. இது ஊடுபயிராக நிலத்தை வளப்படுத்தவும் பயிரிடப்படுகிறது. குதிரைத் தீவனமாகப் பயன்படும் இதன் வன்மையான சிறிய கொட்டைகளைக் கொண்ட பயிரிடும்வகை **கொள்ளு**( *Vicia faba* var. *equina* ) எனப்படுகிறது <small>Pers.,</small> இது தாவரவியலாக ஏற்கப்பட்ட பயிரிடும்வகையின் பெயராகும்.  
சிலர் தட்டை மொச்சையை உண்டால் குருதிச் சிதைவு நோய்க்கு ஆளாகின்றனர். இது G6PDD வகை வளர்சிதைமாற்ற ஒழுங்கின்மையால் ஏற்படுகிறது. மற்றபடி, விதையின் மேலுறையை நீக்கிப் பருப்பாகப் பச்சையாகவும் வேகவைத்தும் வறுத்தும் உண்ணலாம். இளங்காய்களாக விதை மேலுறையைச் சேர்த்தே கொட்டையாக உண்ணலாம். மேலும் இளங்காய்களைத் அதன் பொட்டுத் தோலுடன் உண்ணலாம்.
# தட்டை மொச்சை

## விவரிப்பு

*தட்டை மொச்சை (Vicia faba)* 0.5 முதல் 1.8 மீ உயரம் வளரும் உறுதியாகநிமிர்ந்துநிற்கும் தாவரமாகும். இதன் தண்டுகள் சதுர வெட்டுமுகம் உள்ளவை. இலைகள்10 முதல் 25 செமீ நீளங் கொண்டன. இதன் கூட்டிலை 2–7 சிற்றிலைகளால் ஆனதாகும். இலைநிறம் சாம்பற் பச்சையானது. பிற அவரையினத் தாவரங்களைப் போல, இதன் இலைகளில் பிற தாவரங்களில் படர்வதற்கான பற்றுகம்பி அமைவதில்லை.  
பூக்கள் ஐந்து இதழ்களுடன் 1 முதல் 2.5 செமீ நீளத்தில் உள்ளன; வழக்கமாக அல்லி இதழ்கள் வெண்ணிறத்தில் அமையும். சிலவேளைகளில் அதில் கரும்புள்ளிகள் இருக்கலாம் ( உண்மையான கருப்பாக அமையுமே தவிர, , ஆழ் ஊதா அல்லது நீல நிறத்தில் இருக்காது) புல்லி இதழ்களும் வெண்ணிறத்தில் இருக்கும். செஞ்சிவப்பு நிறப் பூக்களும் தட்டை மொச்சையில் அமைதலுண்டு; அண்மையில் இவ்வகை அழிவதில் இருந்து காப்பாற்றப்பட்டுள்ளன. பூக்கள் தேனீக்களையும் பிற பொலன்சேர்க்கைக்கு உதவும் உயிரிகளையும் கவரும் நறுமணத்தைப் பெற்றுள்ளது.  
விதை அகன்ற தோற்பொட்டில் பச்சை நிறத்தில் இருக்கும். விதை முதிரும்போது அடர்கருப்புப் பழுப்பு நிறங்கொள்ளும். வழுவழுப்பான மேற்பரப்புடன் அமையும்; இத்ஹன் காட்டுவகைக் காய்கள் 5 முதல் 10 செமீ நீளமும் 1செமீ விட்டமும் கொண்டவை; ஆனால், உணவுக்காகத் தற்கால பயிரிடும்வகைகளின் காய்கள்15 முதல் 25 செமீ நீளமும் 2 முதல் 3 செமீ தடிப்பும் கொண்டுள்ளன. ஒவ்வொரு காயிலும் 3 முதல் 8 விதைகள் வட்டவடிவிலோ முட்டைவடிவிலோளில் 5 முதல் 10 செமீ விட்டத்துடன் காட்டுவகைக அமைந்தன.னஆனால், இவை வழக்கமாக தட்டையாக 20 முதல் 25 மிமீ நீளத்துடனும், 15 மிமீ அகலத்துடனும் 5–10 மிமீ தடிப்புடனும் உணவுக்கான பயிரிடும்வகைகளில் அமைகின்றன. *வி, ஃபாபா* இருமடியம் இருமடியவகை (2n) , 12 குறுமவக எண் ( ஆறபொருமித்த இணைகள்) உள்ளது). இவற்றில் ஐந்து அண் மையக் குறுமவகங்களாக அமைய, ஓரிணை மட்டும் நடுமையக் குறுமவகங்களாக உள்ளன.
# இரண்டாம் காம்பிசெஸ்

**இரண்டாம் காம்பிசெஸ்** (**Cambyses II**) (ஆட்சிக் காலம்:கிமு 530 - கிமு 522) பாரசீகத்தின் அகாமனிசியப் பேரரசை கிமு 530 முதல் 522 முடிய பனிரெண்டு ஆண்டுகள் ஆண்டவர். இவர் பேரரசர் சைரசுவின் மகன் ஆவார். இவர் அரியணை ஏறுவதற்கு முன்னர் கிமு 539-கிமு 538-களில் பண்டைய அண்மை கிழக்கின் வடக்கு பபிலோனியாவின் ஆளுநராக இருந்த போது பாபிலோன் மற்றும் சிப்பர் நகரங்களைக் கைப்பற்றியவர்.  
கிமு 530-இல் இரண்டாம் காம்பிச்செஸ் அரியணை ஏறுவதற்கு முன்னர் தனது தந்தை சைரசுயுடன் இணை ஆட்சியாளராக இருக்கையில், சைரசு நடு ஆசியாவின் போர்க்குணம் கொண்ட நாடோடி மக்களை எதிர்த்து போரிடுகையில் இறந்தார். இதனால் இரண்டாம் காம்பிசெஸ் அகமானிசியப் பேரரசின் மணிமகுடம் ஏந்தினார்.  
காம்பிசெஸ் தன் ஆட்சிக் காலத்தில் வட ஆப்பிரிக்காவின் எகிப்து, நூபியா மற்றும் குஷ் இராச்சியங்களையும், மத்தியதரைக் கடலின் தீவு நாடான சைப்பிரசையும் கைப்பற்றினார்.  
கிமு 522-இல் பாரசீகத்தில் நடைபெற்றுக் கொண்டிருந்த உள்நாட்டுப் போரை அடக்குவதற்கு எகிப்திலிருந்து சிரியா வழியாக பாரசீகம் சென்று கொண்டிருந்த காம்பிசெஸ்சை, ஒரு நாடோடி கூட்டம் எய்திய அம்பால் தொடையில் பெருங்காயத்துடன் மூன்று வாரங்கள் கழித்து மெசொப்பொத்தேமியாவின் *ஹமா* எனும் நகரில் இறந்தார். மனைவி, குழந்தைகள் இன்றி இறந்த இரண்டாம் காம்பிசெஸ்சின் தம்பி பார்த்தியா அகமானிசியப் பேரரசின் அரியணை ஏறினார்.
# இரண்டாம் காம்பிசெஸ்

## இளமை வாழ்க்கை

பாரசீகப் பேரரசர் சைரசு தன் மகன் இரண்டாம் காம்பிசெஸ்சை கிமு 539-இல் வடக்கு பாபிலோனியாவின் ஆளுநராக நியமித்தார். கிமு 538 திசம்பரில், ஒன்பது மாதங்கள் கழித்து பேரரசர் சைரஸ், இரண்டாம் காம்பிசெஸ்சை பாபிலோனின் ஆளுநர் பதவிலிருந்து நீக்கினார். இதனால் காம்பிசெஸ் பண்டைய அண்மை கிழக்கின் நகரங்களான பாபிலோன் மற்றும் சிப்பர் நகரங்களில் காலம் கழித்தார்.  
பாபிலோனிய ஆவணங்களின்படி, பேரரசர் சைரசுடன், காம்பிசெஸ் அகாமனியப் பேரரசின் இணை ஆட்சியாளராக பதவி வகித்தார். சைரசுவின் இளைய மகன் பார்த்தியாவுக்கு நடு ஆசியாவின் ஆளுநர் பதவி வழங்கப்பட்டது. சைரசு நடு ஆசியாவின் நாடோடிக் கூட்டங்களின் கிளர்ச்சிகளை ஒடுக்கச் சென்ற போது, அம்படிப்பட்டு இறந்தார். இதனால் அகாமனிசியப் பேரரசின் மணிமகுடத்தை இரண்டாம் காம்பிசெஸ் ஏற்றார்.
# இரண்டாம் காம்பிசெஸ்

## படையெடுப்புகள்

### சைப்பிரசை வெற்றி கொள்தல் மற்றும் எகிப்தின் மீதான போர் ஆயத்தப் பணிகள்

படிப்படியான விரிவாக்கங்கள்]]
# இரண்டாம் காம்பிசெஸ்

## படையெடுப்புகள்

### எகிப்தை கைப்பற்றுதல்

காம்பிசெஸ் தனது ஆட்சிக் காலத்தில் கிமு 525-இல் கப்பற்படை கொண்டு, மெம்பிசு நகரத்தைக் கைப்பற்றி பண்டைய எகிப்து இராச்சியத்தை அகமானியப் பேரரசின் கீழ் கொண்டு வந்தார். எகிப்தின் இருபத்தி ஏழாம் வம்ச ஆண்ட பிந்தைய கால எகிப்திய இராச்சியத்தின் பார்வோன் பாரசீகத்தின் மேலாண்மையை ஏற்றுக் கொண்டார். மேலும் காம்பிசெஸ் வட ஆப்பிரிக்காவின் லிபியா மற்றும் நுபியா இராச்சியங்களைக் கைப்பற்றினார்.
# இரண்டாம் காம்பிசெஸ்

## படையெடுப்புகள்

### தொடர் படையெடுப்புகள்

மேலும் கிரேக்கர்கள் அகமானிசியப் பேரரசின் மேலாண்மையை ஏற்று திறை செலுத்தினர். நூபியாவிற்கு தெற்கில் இருந்த குஷ் இராச்சியத்தைக் கைப்பற்றி எலிபெண்டைன் நகரத்தில் ஒரு பெரும் பாரசீகப் படையை நிலைநிறுத்தினார்.
# இரண்டாம் காம்பிசெஸ்

## எகிப்தில் புதிய கொள்கைகள் நிறுவுதல்

கடவுளின் சின்னமான எருது]]  
எகிப்திய அரச மரபுப்படி, இரண்டாம் காம்பிசஸ் மேல் எகிப்து மற்றும் கீழ் எகிப்தின் பார்வோனாகவும், தலைமைப் பூசாரியாகவும் முடிசூட்டப்பட்டார். காம்பிசஸ் எகிப்தியக் கோயில்களையும், கடவுள் சிற்பங்களையும், பார்வோன்களின் கல்லறைகளையும் இடித்து அழித்தார். எகிப்தின் மூன்று முக்கியக் கோயில்கள் மட்டுமே எகிப்தியர்கள் வழிபட அனுமதிக்கப்பட்டது. இதனால் எகிப்திய கோயில் பூசாரிகளுக்கு வருவாய் இழந்து தவித்தனர்.
# இரண்டாம் காம்பிசெஸ்

## நிர்வாகம்

சைரசு மற்றும் காம்பிசெஸ் ஆட்சியில் நில வரி மற்றும் சுங்க வரி கட்டமைப்பு சீர் இன்றி இருந்தது. இருப்பினும் அரசின் கருவூலம் பொதுமக்கள், மாநில ஆளுநர்கள் மற்றும் சிற்றரசர்கள் வழங்கிய தங்க நாணயப் பரிசுகள் மற்றும் வரிகள் மூலம் நிறைந்தது.
# இரண்டாம் காம்பிசெஸ்

## இறப்பும், வாரிசுகளும்

கிமு 522-இல் பாரசீகத்தில் நடந்து கொண்டிருந்த உள்நாட்டு கலவரத்தை அடக்க வேண்டி, காம்பிசெஸ், எகிப்திலிருந்து சிரியா வழியாக பாரசீகத்திற்கு வந்து கொண்டிருந்த வேளையில், ஒரு நாடோடிக் கூட்டத்தினரின் அம்பு காம்பிசெசின் தொடையில் அடிபட்டு பெருங்காயம் அடைந்தார். காயம் ஆறாது மூன்று வாரம் கழித்து ஹமா எனுமிடத்தில் காம்பிசெஸ் உயிர் நீத்தார். ஆண் வாரிசு குழந்தை இன்றி இறந்த காம்பிசெஸ்சிற்குப் பின் அகாமனிசியப் பேரரசின் மணி மகுடம் அவரது தம்பி பார்த்தியாவிற்கு சூட்டப்பட்டது.  
இரண்டாம் காம்பிசெஸ் இறக்கும் போது, அகமானிசியப் பேரரசின் எல்லைகள் கிழக்கில் இந்து குஷ் மற்றும் நடு ஆசியாவின் சிர் தாரியா முதல் பண்டைய அண்மை கிழக்கில் மெசொப்பொத்தேமியா மற்றும் பண்டைய எகிப்து வரை விரிந்திருந்தது.
# இரண்டாம் காம்பிசெஸ்

## அகாமனிசியப் பேரரசர்கள்

- சைரசு
- முதலாம் செர்கஸ்
- முதலாம் சைரஸ்
- முதலாம் டேரியஸ்
- மூன்றாம் அர்தசெராக்சஸ்
- மூன்றாம் டேரியஸ்
# இரண்டாம் காம்பிசெஸ்

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# ஜான் ஜூஸ்தன்

**ஜான் மார்செலஸ் ஜூஸ்தன்** (John Marcellus Huston (;ஆகஸ்ட் 5, 1906 &nbsp; - ஆகஸ்ட் 28, 1987) ஓர் அமெரிக்கத் திரைப்பட இயக்குநர், திரைக்கதை எழுத்தாளர், நடிகர் மற்றும் காட்சி கலைஞர் ஆவார். ஜூஸ்தன் பிறப்பால் அமெரிக்காவின் குடிமகனாக இருந்தார். ஆனால், அமெரிக்க குடியுரிமையை கைவிட்டு ஐரிஷ் குடியுரிமை பெற்று அங்கு வசித்தார்.பின்னர் இவர் அமெரிக்காவுக்குத் திரும்பி அங்கு அவர் தனது வாழ்நாள் முழுவதும் வாழ்ந்தார். இவர் இயக்கிய 37 திரைப்படங்களில் பெரும்பாலானவற்றிற்கான திரைக்கதைகளை இவரே எழுதினார், அவற்றில் பல இன்று சிறப்பானவைகளாக கருதப்படுகின்றன: *தி மால்டிஸ் பால்கன் (1941), தி டிரசரி ஆஃப் சியரா மேட்ரே (1948), தி அஸ்பால்ட் ஜங்கிள் (1950), தி ஆப்ரிகன் குயீன் ( 1951), தி மிஸ்ஃபிட்ஸ் (1961), ஃபேட் சிட்டி (1972), தி மேன் ஹூ வுல்ட் பி கிங் (1975) மற்றும் பிரிஸி'ஸ் ஹானர்* (1986). இவரது 46 ஆண்டுகால திரைப்பட வாழ்க்கையில், இவர் 15 முறை ஆஸ்கார் பரிந்துரைகளைப் பெற்றார். அதில் இரண்டு முறை வென்றார். மேலும் இவரது தந்தை வால்டர் ஹஸ்டன் மற்றும் மகள் அஞ்சலிகா ஹஸ்டன் இருவரையும் இயக்கினார். அவர்களும் ஆஸ்கார் விருதினை வென்றனர்.  
ஜூஸ்தன் தனது ஆரம்ப ஆண்டுகளில் பாரிஸில் ஒரு கலைப் பிரிவினைப் படித்து அங்கேயே பணியாற்றினார். அவர் தனது வாழ்க்கை முழுவதும் தனது படங்களின் காட்சி அம்சங்களை காகிதத்தில் முன்பே வரைந்து வைத்துக் கொண்டார். பின்னர் படப்பிடிப்பின் போது தனது கதாபாத்திரங்களை கவனமாக வடிவமைத்தார். பெரும்பாலான இயக்குநர்கள் படப்பிடிப்பிடிப்பு முடிந்து பதிப்பிக்கும் பணியின் போது படத்திற்கான இறுதி வேலைகளில் ஈடுபடுவர். இவர் அதற்கு பதிலாக அவரது படங்களை படமாக்கும்போது பதிப்பிக்கும் பணிகளை மேற்கொள்வார்.பின்னர் சிறு வேலைகள் மட்டுமே இருக்குமாறு பார்த்துக்கொள்வார்.  
ஜூஸ்தனின் சில திரைப்படங்கள் முக்கியமான புதினங்களின் தழுவல்களாக இருந்தன. இவரது பல படங்களில் மதம், பொருள், உண்மை, சுதந்திரம், உளவியல், காலனித்துவம் மற்றும் போர் ஆகியன கருப்பொருள்களாக இருந்தன.
# ஜான் ஜூஸ்தன்

## ஆரம்பகால வாழ்க்கை

ஜான் ஜூஸ்தன் ஆகஸ்ட் 5, 1906 அன்று மிசோரியின் நெவாடாவில் பிறந்தார். ரியா (நீ கோர்) மற்றும் கனடாவில் பிறந்த வால்டர் ஜூஸ்தன் ஆகியோருக்கு ஒரே குழந்தையாகப் பிறந்தார். இவரது தந்தை ஒரு நடிகராக இருந்தார், . அவரது தாயார் ஆரம்பத்தில் இதழில் விளையாட்டு பிரிவிற்கு பதிப்பாசிரியராக இருந்தார். ஆனால் ஜான் பிறந்த பிறகு அந்தப் பணியினை விட்டுவிட்டார். இதேபோல், அவரது தந்தை ஒரு குடிசார் பொறியாளராக பனிபுரிவதற்காக தனது மேடை நடிப்பு வாழ்க்கையை கைவிட்டார். இருப்பினும், அவர் சில ஆண்டுகளில் மேடை நடிப்புக்கு திரும்பினார். பின்னர் அவர் பிராடுவே நாடக அரங்கு மற்றும் அசைவுப் படங்களில் மிகவும் வெற்றிகரமான நடிகராக ஆனார்.
# ஜான் ஜூஸ்தன்

## திரைப்பட வரலாறு

*தி மால்டிஸ் பால்கன் (1941), தி டிரசரி ஆஃப் சியரா மேட்ரே (1948), தி அஸ்பால்ட் ஜங்கிள் (1950), தி ஆப்ரிகன் குயீன் ( 1951), தி மிஸ்ஃபிட்ஸ் (1961), ஃபேட் சிட்டி (1972), தி மேன் ஹூ வுல்ட் பி கிங் (1975) மற்றும் பிரிஸி'ஸ் ஹானர்* (1986) ஆகியன இவர் இயக்கியவற்றில் குறிப்பிடத் தகுந்தன ஆகும்.
# கீத் மில்லர்

**கீத் ரோஸ் மில்லர்** (Keith Ross Miller 28 நவம்பர் 1919 - 11 அக்டோபர் 2004) ஓர் முன்னாள் ஆத்திரேலிய தேர்வுத் துடுப்பாட்ட வீரர் மற்றும் இரண்டாம் உலகப் போரின் போது ராயல் ஆஸ்திரேலிய விமானப்படை விமானி ஆவார். மில்லர் ஆஸ்திரேலியாவின் பன்முகவீரர்களில்<nowiki/>ஒருவராக பரவலாகக் கருதப்படுகிறார். இவரது திறன் மற்றும் நல்ல தோற்றம் காரணமாக இவர் ரசிகர்களுக்கு மிகவும் பிடித்தவராக இருந்தார். ஆங்கில பத்திரிகையாளர் இயன் வூல்ட்ரிட்ஜ் மில்லரை துடுப்பாட்டத்தின் "தங்கப் பையன்" என்று அழைத்தார், இதனால் இவருக்கு " நுகெட் " என்று புனைபெயர் வந்தது.  
1956 ஆம் ஆண்டில் தேர்வுத் துடுப்பாட்டத்தில் இருந்து ஓய்வு பெற்ற நேரத்தில், *இன்வின்சிபில்ஸின்* உறுப்பினராக இருந்தார்.ஓய்வு பெறும் போது பன்முகவீரர்களில் சிறந்த புள்ளிவிவரத்தினைக் கொண்டிருந்தார்.
# கீத் மில்லர்

## ஆரம்பகால வாழ்க்கை

மில்லர் மேற்கு மெல்போர்ன் புறநகர்ப் பகுதியான சன்ஷைனில் 28 நவம்பர் 1919 இல் பிறந்தார், இவரின் தாய் லெஸ்லி மற்றும் தந்தை எடித் மில்லர் ஆவர். இவர்து பெற்றோர்களின் நான்கு குழந்தைகளில் மில்லர் இளையவர் ஆவார். ஆஸ்திரேலிய முன்னோடி ஏவியேட்டர் சகோதரர்களான கீத் மற்றும் ரோஸ் ஸ்மித் ஆகியோரின் பெயரால் இவருக்கு இந்தப் பெயர் வைத்தனர். இங்கிலாந்திலிருந்து ஆஸ்திரேலியாவுக்கு விமானத்தில் சென்று கொண்டிருக்கும் போது இவர் பிறந்தார் . இவர்களின் தந்தை ஒரு வெற்றிகரமான உள்ளூர் துடுப்பாட்ட வீரராக இருந்தார். மேலும் சிறுவர்களுக்கு ஒரு மரபார்ந்த நுட்பத்துடன் விளையாடக் கற்றுக் கொடுத்தார்.  
தனது 12 வயதில், 15 வயதுக்குட்பட்ட விக்டோரியன் பள்ளி சிறுவர் துடுப்பாட்ட அணிக்கு தேர்வு செய்யப்பட்டார். அந்த நேரத்தில், இவர் நான்கு அடி மட்டுமே வளர்ந்திருந்தார், உயரமான மற்றும் ஒரு மரத்தாலான மட்டையினை தூக்கி விளையாடும் அளவிற்கு இவருக்கு சக்தி இல்லை.  
மில்லர் மெல்போர்ன் உயர்நிலைப் பள்ளியில் பயின்றார், ஆஸ்திரேலிய தேர்வுத் துடுப்பாட்ட அணியின் தலைவர் பில் உட்ஃபுல் இவரது கணித ஆசிரியராக இருந்தார். மில்லர் ஒரு சராசரியான மாணவர் ஆவார். இருப்பினும், உட்ஃபுல் மில்லரின் துடுப்பாட்ட திறன்களால் ஈர்க்கப்பட்டார். 14 வயதில், மில்லர் பள்ளியின் முதல் லெவன் அணிக்கு தேர்வு செய்யப்பட்டார். அந்தப் போட்டியில் இவர் 44 ஓட்டங்களை எடுத்தார்.1934 ஆம் ஆண்டில், மில்லர் தனது அனைத்து பாடங்களிலும் தோல்வியுற்றார், உட்ஃபுல்லின் வடிவியல் வகுப்பிற்கான தனது இறுதித் தேர்வில் பூஜ்ஜியத்தைப் பெற்றார், மேலும் மீன்டும் அதே வகுப்பில் படிக வேண்டிய கட்டாயம் ஏற்பட்டது.
# எம். அச்சுதன்

**எம். அச்சுதன் (M. Achuthan)** எனப்படும் **முக்குட்டிபரம்பில் அச்சுதன்** **(Mukkuttiparambil Achuthan),** ( ஜூன் 15, 1930 - ஏப்ரல் 9, 2017) ஒரு இந்திய கல்வியாளர், சொற்பொழிவாளர் மற்றும் மலையாள இலக்கியத்தின் இலக்கிய விமர்சகர் ஆவார். இவரது படைப்புகளான, "சுவதந்திரிய சமரவம் மலையாள சாகித்யமும், "பஸ்கத்திய சாகித்ய தரிசனம்* மற்றும் *செருகதா இன்னலே இன்னு'' போன்றவற்றிற்காக புகழ் பெற்றவர் ஆவார். அச்சுதன் இலக்கிய விமர்சனங்களுக்கான கேரள சாகித்ய அகாதமி விருது மற்றும் ஒட்டுமொத்த பங்களிப்புக்காக விருது மற்றும் பத்மபிரபா இலக்கிய விருது உள்ளிட்ட பல இலக்கிய கௌரவங்களைப் பெற்றவர்.
# எம். அச்சுதன்

## சுயசரிதை

### இளமைப்பருவம்

எம். அச்சுதன் ஜூன் 15, 1930 அன்று, தென்னிந்திய மாநிலமான கேரளாவில் உள்ள திருச்சூர் மாவட்டத்தில் உள்ள மாளா அருகில் அமைந்துள்ள ஒரு சிறிய குக்கிராமமான வடமா என்னுமிடத்தில், ஆலக்காட்டு நாராயண மேனன் மற்றும் முக்குட்டிபரம்பில் பாருக்குட்டி அம்மாவிற்கு மகனாகப் பிறந்தார். இவரது பள்ளிப்படிப்பு மாளா கிராமத்தின் புனித அந்தோனி உயர்நிலைப் பள்ளியில் இருந்தது. பின்னர் அவர் எர்ணாகுளம் மகாராஜா கல்லூரியில் சேர்ந்தார் சென்னைப் பல்கலைக்கழகத்தில் மலையாள இலக்கியத்தில் முதுகலைப் பட்டத்தை தங்கப் பதக்கத்துடன் பெற்றார். அதைத் தொடர்ந்து, புனித ஆல்பர்ட் கல்லூரியில் மலையாள விரிவுரையாளராக தனது வாழ்க்கையைத் தொடங்கினார். அரசு கல்லூரி, மீஞ்சாந்தா, அரசு விக்டோரியா கல்லூரி, பாலக்காடு மற்றும் ஸ்ரீ நீலகாந்த அரசு சமஸ்கிருத கல்லூரி பட்டம்பி போன்ற பல கல்வி நிறுவனங்களிலும் பணியாற்றினார். ஓய்வுக்குப் பிறகு, ஸ்ரீ சங்கராச்சாரியார் சமஸ்கிருத பல்கலைக்கழகத்தில் வருகை பேராசிரியராக தனது கல்வி வாழ்க்கையைத் தொடர்ந்தார்.
# எம். அச்சுதன்

## சுயசரிதை

### மேற்கொண்ட பதவிகள்

சாகித்ய பிரவர்த்தக கூட்டுறவு சங்கத்தின் இயக்குநர் குழுவில் அமர்ந்தார். கேரள சாகித்ய அகாதமியின் நிர்வாகக் குழு மற்றும் கேரளா மற்றும் காலிகட் பல்கலைக்கழகங்களின் கல்விக் குழுக்களின் உறுப்பினராகவும் பணியாற்றினார். மாத்ரூபூமி வெளியீடுகளை நிர்வகித்தார். மேலும், சமஸ்தா கேரள சாகித்ய பரிஷத் அமைப்பின் தலைவராக இருந்தார்.
# எம். அச்சுதன்

## சுயசரிதை

### குடும்பம்

அச்சுதன் ஞானபீட விருது பெற்ற கவிஞர் ஜி.சங்கரா குருப்பின் மகள் ராதாவை மணந்தார். இந்த தம்பதியருக்கு பி.பத்ரா, நந்தினி மற்றும் நிர்மலா ஆகிய மூன்று மகள்கள் இருந்தனர்; பத்ரா பின்னர் கொச்சி கார்ப்பரேஷனின் துணை மேயரானார். இவரது உடல் இரவிபுரம் மயானத்தில் தகனம் செய்யப்பட்டது.
# எம். அச்சுதன்

## தொழில் வாழ்க்கை

குட்டிகிருஷ்ணா மரார் மற்றும் ஜோசப் முண்டசேரி போன்ற புகழ்பெற்ற இலக்கிய பிரமுகர்களின் கருத்துக்களுக்கு எதிர்ப்பு தெரிவிப்பதன் மூலம் அச்சுதன் தனது இலக்கிய வாழ்க்கையைத் தொடங்கினார், மேலும் இடச்சேரி கோவிந்தன் நாயரின் கவிதைகள் குறித்து விமர்சனம் செய்த முதல் விமர்சகராக கருதப்படுகிறார். . பல மேற்கத்திய அறிஞர்களின் தத்துவங்களை விமர்சிக்கும் *பஸ்கத்திய சாகித்ய தர்ஷனம்* உட்பட பல புத்தகங்களை இவர் எழுதியுள்ளார். *கவிதாவும் களவும், சமன்வயம், புதினம் - பிரசனங்களும் பாடங்களும், விவேசனம், விமர்சலோசனம், நிர்தாரனம், சுவதந்திர சமரவம் மலையாள சாகித்யமும், பிரகாரங்கள் பிரதிகாரங்கள் மற்றும் வன்முகம் போன்றவை இவரது பிற படைப்புகளாக உள்ளது.* மேலும், இவர் ஆங்கில நூலான ஆயிரத்தோரு இரவுகள் என்னும் நூலை மலையாள மொழியில் "ஆயிரத்தொன்னு ராவுகள்" என்னும் தலைப்பின் கீழ் மொழிபெயர்ப்பு செய்துள்ளார். மற்றும் 1998 இல் *பத்மபிரபா* இலக்கிய விருது பெற்றார். மேலும், இவரது ஒட்டுமொத்த இலக்கிய பங்களிப்புகளுக்கான கேரள சாகித்ய அகாதமி விருதை கேரள சாகித்ய அகாதமி 2001 இல் மீண்டும் வழங்கி கௌரவித்தது. சாகித்ய பிரவர்தகா நலநிதி விருதையும் இவர் பெற்றார்.
# மெப்கோ சிலேங் தொழில்நுட்பக் கல்லூரி

இந்தியாவின் தமிழ்நாடு மாநிலத்தில் சிவகாசி நகரத்தில் இயங்கிவரும் தனியார் பொறியியல் கல்லூரி **மெப்கோ சிலேங் தொழில்நுட்பக் கல்லூரி** ஆகும். 1984ஆம் ஆண்டு அக்டோபர் மாதம் 17ஆம் தேதி முதல் இயங்கி வரும் இந்த வரும் இந்த வரும் தேதி முதல் இயங்கி வரும் இந்த வரும் இந்த தேதி முதல் இயங்கி வரும் இந்த வரும் இந்த கல்லூரி ISO9001:2008 தர சான்றிதழை பெற்ற பெற்ற தனியார் கல்வி நிறுவனமாகும். திருமங்கலத்தை சேர்ந்த உலோகத்தூள் லிமிடெட் கம்பெனி (Metal Powder Company Limited), மற்றும் ஜெர்மனி நாட்டை சேர்ந்த சிலெங் நிறுவனம் இணைந்து ஆரம்பித்துள்ள **மெப்கோ சிலெங் தொண்டு நிறுவனங்கள்** சார்பாக இந்தக் கல்வி நிறுவனம் நடத்தப்பட்டு வருகிறது. ஆரம்பித்த நாள் முதல் 2002ஆம் ஆண்டு வரை மதுரை காமராசர் பல்கலைக்கழகத்துடன் இணைக்கப்பட்டிருந்த இந்த கல்லூரி அதன் அதன் கல்லூரி அதன் பின் அண்ணா பல்கலைக்கழகம், சென்னையுடன் இணைக்கப்பட்டது. 2012ஆம் ஆண்டு முதல் சீரமைக்கப்பட்ட அண்ணா தொழில்நுட்பப் பல்கலைக்கழகம் சென்னையுடன் இணைக்கப்பட்டுள்ளது.
**Bold text**
இந்தக் கல்லூரியில் வகுப்புகள், தேர்வுகள் மற்றும் ஆராய்ச்சி படிப்புகள் எல்லாம் ஆங்கில வழியில் வழியில் எல்லாம் ஆங்கில வழியில் வழியில் நடத்தப்பட்டு வருகிறது.
# மெப்கோ சிலேங் தொழில்நுட்பக் கல்லூரி

## வரலாறு

1984 ஆம் ஆண்டு மெப்கோ சிலேங் தொண்டு நிறுவனங்களின் மூலம் ஆரம்பிக்கப்பட்ட இந்த கல்லூரி மதுரை, சிவகாசி, திண்டுக்கல் போன்ற தென்தமிழகத்தின் மாணவர்களிடையே தொழில்நுட்பம், ஆராய்ச்சி மற்றும் பொறியியல் படிப்புகள் ஆரம்பப் பள்ளி முதல் முதுநிலை வரை பரவலாக கற்பிக்கப்பட வேண்டும் என்ற உயரிய நோக்கத்தை கொண்டு ஆரம்பிக்கப்பட்டதாகும். இந்திய அளவிலும் உலக அளவிலும் பல்வேறு விருதுகளை பெற்ற மெப்கோ நிறுவனம், ஜெர்மனி நாட்டை சேர்ந்த சிலேங் நிறுவனத்துடன் இணைந்து இந்த கல்லூரியை நிர்வகித்து வருகிறது. தலைசிறந்த பொருளாளர்கள் மற்றும் நிர்வாகிகள் போன்றோரின் தேவையை இந்தியா போன்ற வளரும் நாடுகளின் இளைஞர்களைக் கொண்டு பூர்த்தி செய்யும் எண்ணத்தில் இயங்கிவரும் இந்த நிறுவனம் பல்கலைக்கழக மானியக் குழுவினரால் 2013ஆம் ஆண்டு தன்னாட்சி அந்தஸ்தினை அடைந்தது. அதுமட்டுமல்லாமல் தன்னாட்சி கல்லூரிகளுக்கான தேசிய மதிப்பீடு மற்றும் தரச்சான்று அவையால்*ஏ* தர சான்றிதழ் பெற்றது. உயர்திரு கே எம் ராமலிங்கம் அவர்களை நிர்வாக தலைவராகவும் உயர்திரு டென்சிங் அவர்களை கல்லூரி தாளாளர் ஆகவும் முனைவர் எஸ் அறிவழகன் அவர்களை முதல்வராகவும் கொண்டுள்ள இந்த நிறுவனம் **செய்யும் தொழிலே தெய்வம்** என்ற அதன் குறிக்கோளை பூர்த்தி செய்யும் வகையில் கடந்த 35 ஆண்டுகளுக்கும் மேலாக கல்விப்பணியில் சிறந்து விளங்கி வருகிறது.
# மெப்கோ சிலேங் தொழில்நுட்பக் கல்லூரி

## துறைகள்

உயிர்மருத்துவப் பொறியியல், கட்டுமானப் பொறியியல், மின்னணுப் பொறியியல், கணினிப் பொறியியல், இயந்திரப் பொறியியல் தகவல் தொடர்புப் பொறியியல், மின் பொறியியல், தகவல் தொடர்பு தொழில்நுட்பம், வணிக மேலாண்மை மற்றும் கணினிப் பயன்பாடு போன்ற துறைகளில் ஏழு இளங்கலை பொறியியல் படிப்புகளும், ஒன்பது முதுநிலைப் படிப்புகளும் கற்பிக்கப்படுகிறது. முனைவர் பட்டப்படிப்புகளும் ஆராய்ச்சி படிப்புகளும் அனைத்து துறைகளிலும் கற்பிக்கப்பட்டு வருகிறது.
# மெப்கோ சிலேங் தொழில்நுட்பக் கல்லூரி

## ஆராய்ச்சித்துறை

இந்த தொழில்நுட்ப கல்லூரி ஆரம்பித்தது கல்லூரி ஆரம்பித்தது முதல் ஆராய்ச்சி மற்றும் வளர்ச்சிப் பணிக்காக அதிக முக்கியத்துவம் அளிக்கப்படுகிறது. இத்தகைய ஊக்குவிப்புகள் காரணமாக 124 ஆராய்ச்சிக் கட்டுரைகள் பல்வேறு அரசு நிறுவனங்களில் சமர்ப்பிக்கப்பட்டுள்ளது. மேலும் இந்த கல்லூரியில் சுமார் 3.6 கோடி ஆராய்ச்சி பணிகளுக்காக நிதி ஒதுக்கீடு செய்யப்பட்டுள்ளது. பல்வேறு தொழில் நிறுவனங்களும் இத்தகைய ஆராய்ச்சிகளுக்கு நிதி அளித்து வருகிறது.
# மெப்கோ சிலேங் தொழில்நுட்பக் கல்லூரி

## கல்லூரி கட்டமைப்பு

195 ஏக்கர் பரப்பளவில் அமைந்துள்ள இந்த கல்வி நிறுவனம் 1,12,000 சதுர அடி பரப்பில் கல்லூரி வளாகத்தை கொண்டுள்ளது. கல்லூரி பயன்பாட்டிற்கு என்ற தினமும் 10 ஆயிரம் லிட்டர் சுத்திகரிக்க கூடிய குடிநீர் சுத்திகரிப்பு நிலையம் அமைக்கப்பட்டுள்ளது. மேலும் மாணவர்கள் மற்றும் அவர்களின் பெற்றோர் பயன்படுத்துவதற்கு தமிழ்நாடு மெர்க்கண்டைல் வங்கி கிளை ஒன்று கல்லூரி வளாகத்தின் உள்ளேயே பணம் வழங்கும் இயந்திரத்துடன் அமைக்கப்பட்டுள்ளது. மாணவர்களின் வசதிக்காக உணவகம், வாகனம் நிறுத்தும் இடம், தடையில்லா மின்சாரம் வழங்குவதற்காக மின் தோற்றிகள் போன்றவை அமைக்கப்பட்டுள்ளது. மேலும் தொலைபேசி தொடர்பகம் ஒன்றும் இந்த கல்லூரி மாணவர்களின் வசதிக்காக மட்டுமே அமைக்கப்பட்டுள்ளது. கல்லூரி வளாகம் முழுவதும் வைஃபை மூலம் இணைய சேவைகள் வழங்கப்படுகிறது. கல்லூரி விடுதிகளில் குடிநீர் சுத்திகரிப்பு நிலையம், தொலைக்காட்சி வசதி போன்ற சேவைகள் வழங்கப்பட்டுள்ளது.  
இந்த கல்லூரியில் பயிலும் மாணவர்களில் பெரும்பாலோர் கல்லூரி விடுதியில் தங்கி பயின்று வருகின்றனர். எனவே அவர்களுக்காக கிட்டத்தட்ட 2800 மாணவ-மாணவிகள் தங்கும் வகையில் மாணவர்களுக்கு என்று ஐந்து விடுதிகளும் மாணவிகளுக்கு என்று ஐந்து விடுதிகளும் தனித்தனியாக அமைக்கப்பட்டுள்ளன. ஆண்கள் விடுதிகள் கோதாவரி, காவிரி, கிருஷ்ணா, நர்மதா, பிரமபுத்திரா என்ற பெயரிலும் பெண்கள் விடுதிகள் கங்கா, யமுனா, சிந்து, மகாநதி, தாமிரபரணி என்றும் இந்தியாவின் முக்கியமான ஆறுகளின் பெயரை கொண்டுள்ளது.
# மெப்கோ சிலேங் தொழில்நுட்பக் கல்லூரி

## மாணவர் சங்கங்கள்

கீழ்க்கண்ட மெப்கோ தொழில்நுட்பக் கல்லூரியில் அமைக்கப்பட்டுள்ள மாணவர் சங்கங்கள் மூலம் மாணவர்களின் வாழ்க்கை தரம் மற்றும் கல்வித் தரம் ஆகியவை உயர்த்தப்பட்டுள்ளது. இந்த சங்கங்களின் மூலம் மாணவர்கள் தலைமைப்பண்பு, மேலாண்மை பண்பு போன்றவைகளைக் கற்று பல்வேறு அமைப்புகளில் பங்கெடுக்க கற்றுக் கொள்கின்றனர்.  
- கட்டிடப் பொறியியல் மாணவர்களின் சர்வதேச சங்கம் (IACES)
- புதுப்பிக்கத்தக்க ஆற்றல் கழகம் (sponsored by MNRE)
- மேலாண்மை கழகம்
- மின்னியல் மற்றும் மின்னணுவியல் பொறியாளர்கள் சங்கம் (மாணவர் கிளை)(IEEE)
- மின்னணு மற்றும் தொலைத்தொடர்பு பொறியாளர்கள் கழகம் (IETE)
- இந்திய தொழில்நுட்ப கல்வி நிறுவனம் (ISTE)
- இந்திய கணினி சமூகம் (CSI)
- தானியங்கி பொறியாளர்கள் கழகம் (SAE)
- பொறியாளர் கழகம் (IEI)
- புதுமை கழகம்
- அறிவியல் கழகம்
- கணித கழகம்
- மைக்ரோசாப்ட் நிறுவன கழகம்
- இலக்கிய அமைப்பு
- கலைக்கழகம்
- நிழற்படக்கலை கழகம்
- வாசகர் அமைப்பு
- நீலவான் அமைப்பு
- நுகர்வோர் கழகம்
- தேசிய சேவை திட்டம் (NSS)
- ஆராய்ச்சி மன்றம்
- கூகுள் மாணவர் கழகம் இவ்வாறு பல மாணவர் கழகங்களை இந்த கல்லூரி நிர்வகித்து வருகிறது.
# தி. ஜே. எஸ். ஜார்ஜ்

**தி. ஜே. எஸ். ஜார்ஜ்** எனப்படும் தைல் ஜேக்கப் சோனி ஜார்ஜ் (பிறப்பு 7 மே 1928) இவர் ஓர் இந்திய எழுத்தாளரும் மற்றும் வாழ்க்கை வரலாற்றாசிரியருமாவார். இவர் இலக்கியம் மற்றும் கல்வித் துறையில் 2011 இல் பத்ம பூஷண் விருதைப் பெற்றுள்ளார். தி. ஜே. எஸ். ஜார்ஜ், இந்திய மாநிலமான கேரளாவில், நீதியரசர் தெய்ல் தாமஸ் ஜேக்கப் மற்றும் இல்லத்தரசியான சச்சியாமா ஜேக்கப் ஆகியோருக்கு எட்டு குழந்தைகளில் நான்காவது குழந்தையாகப் பிறந்தார். இவரது முன்னோர்கள் கேரளாவின் தும்பமோனில் இருந்தாலும், இவர் தனது மனைவி அம்முவுடன் பெங்களூரு மற்றும் கோயம்புத்தூரில் வசிக்கிறார். இவருக்கு செபா தெயில் என்ற ஒரு மகளும், சீத் தாயில் என்ற ஒரு மகனும் உள்ளனர். அமெரிக்க தொலைக்காட்சிப் பத்திரிகையாளர் இராஜ் மத்தாய் இவரது மருமகன் ஆவார்.